CELEX: 32016D0575
Language: hr
Date: 2016-03-29 00:00:00
Title: Provedbena odluka Komisije (EU) 2016/575 оd 29. ožujka 2016. o produženju valjanosti Odluke 2006/502/EZ kojom se od država članica zahtijeva poduzimanje mjera kojima se osigurava stavljanje na tržište isključivo upaljača koji su sigurni za djecu i zabranjuje stavljanje na tržište upaljača-noviteta (priopćeno pod brojem dokumenta C(2016) 1702) (Tekst značajan za EGP)

14.4.2016   
            
            
               HR
            
            
               Službeni list Europske unije
            
            
               L 98/4
            
         PROVEDBENA ODLUKA KOMISIJE (EU) 2016/575
   оd 29. ožujka 2016.
   o produženju valjanosti Odluke 2006/502/EZ kojom se od država članica zahtijeva poduzimanje mjera kojima se osigurava stavljanje na tržište isključivo upaljača koji su sigurni za djecu i zabranjuje stavljanje na tržište upaljača-noviteta
   
      
         (priopćeno pod brojem dokumenta C(2016) 1702)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno njezin članak 13.,
   budući da:
   
               (1)
            
            
               Odlukom Komisije 2006/502/EZ (2) od država članica zahtijeva se poduzimanje mjera kojima se osigurava stavljanje na tržište isključivo upaljača koji su sigurni za djecu i zabranjuje stavljanja na tržište upaljača-noviteta.
            
         
               (2)
            
            
               Odluka 2006/502/EZ donesena je u skladu s odredbama utvrđenima u članku 13. Direktive 2001/95/EZ kojima se važenje tih odluka ograničuje na razdoblje od najviše jedne godine i predviđa mogućnost njihova produženja za dodatna razdoblja od najviše jedne godine.
            
         
               (3)
            
            
               Valjanost Odluke 2006/502/EZ produžena je za razdoblja od godine dana (kronološkim redoslijedom): Odlukom Komisije 2007/231/EZ (3) do 11. svibnja 2008., Odlukom Komisije 2008/322/EZ (4) do 11. svibnja 2009., Odlukom Komisije 2009/298/EZ (5) do 11. svibnja 2010., Odlukom Komisije 2010/157/EU (6) do 11. svibnja 2011., Odlukom Komisije 2011/176/EU (7) do 11. svibnja 2012., Provedbenom odlukom Komisije 2012/53/EU (8) do 11. svibnja 2013., Provedbenom odlukom Komisije 2013/113/EU (9) do 11. svibnja 2014., Provedbenom odlukom Komisije 2014/61/EU (10) do 11. svibnja 2015. i Provedbenom odlukom Komisije (EU) 2015/249 (11) do 11. svibnja 2016.
            
         
               (4)
            
            
               Upaljači koji nisu sigurni za djecu i dalje se stavljaju na tržište. Pojačanim aktivnostima nadzora tržišta trebalo bi dodatno smanjiti broj takvih proizvoda na tržištu.
            
         
               (5)
            
            
               U nedostatku drugih zadovoljavajućih mjera kojima se upaljači čine sigurnima za djecu nužno je produžiti važenje Odluke 2006/502/EZ za još 12 mjeseci.
            
         
               (6)
            
            
               Odluku 2006/502/EZ trebalo bi stoga na odgovarajući način izmijeniti.
            
         
               (7)
            
            
               Mjere predviđene ovom Odlukom u skladu su s mišljenjem Odbora uspostavljenog Direktivom 2001/95/EZ,
            
         DONIJELA JE OVU ODLUKU:
   Članak 1.
   Članak 6. stavak 2. Odluke 2006/502/EZ zamjenjuje se sljedećim:
   
      „2.   Ova se Odluka primjenjuje do 11. svibnja 2017.”
   
   Članak 2.
   Države članice poduzimaju mjere potrebne za usklađivanje s ovom Odlukom najkasnije do 11. svibnja 2016. te objavljuju detaljne podatke o tim mjerama. One odmah obaviješćuju Komisiju o poduzetim mjerama.
   Članak 3.
   Ova je Odluka upućena državama članicama.
   
      Sastavljeno u Bruxellesu 29. ožujka 2016.
      
         
            Za Komisiju
         
         Věra JOUROVÁ
         
            Članica Komisije
         
      
   
   
      (1)  SL L 11, 15.1.2002., str. 4.
   
   
      (2)  Odluka Komisije 2006/502/EZ od 11. svibnja 2006. kojom se od država članica zahtijeva poduzimanje mjera kojima se osigurava stavljanje na tržište isključivo upaljača koji su sigurni za djecu i zabranjuje stavljanje na tržište upaljača-noviteta (SL L 198, 20.7.2006., str. 41.).
   
      (3)  Odluka Komisije 2007/231/EZ od 12. travnja 2007. o izmjeni Odluke 2006/502/EZ kojom se od država članica zahtijeva poduzimanje mjera kojima se osigurava stavljanje na tržište isključivo upaljača koji su sigurni za djecu i zabranjuje stavljanje na tržište upaljača-noviteta (SL L 99, 14.4.2007., str. 16.).
   
      (4)  Odluka Komisije 2008/322/EZ od 18. travnja 2008. o produženju važenja Odluke 2006/502/EZ kojom se od država članica zahtijeva poduzimanje mjera kojima se osigurava stavljanje na tržište isključivo upaljača koji su sigurni za djecu i zabranjuje stavljanje na tržište upaljača-noviteta (SL L 109, 19.4.2008., str. 40.).
   
      (5)  Odluka Komisije 2009/298/EZ od 26. ožujka 2009. o produženju valjanosti Odluke 2006/502/EZ kojom se od država članica zahtijeva poduzimanje mjera kojima se osigurava stavljanje na tržište isključivo upaljača koji su sigurni za djecu i zabranjuje stavljanje na tržište upaljača-noviteta (SL L 81, 27.3.2009., str. 23.).
   
      (6)  Odluka Komisije 2010/157/EU od 12. ožujka 2010. o produženju važenja Odluke 2006/502/EZ kojom se od država članica zahtijeva poduzimanje mjera kojima se osigurava stavljanje na tržište isključivo upaljača koji su sigurni za djecu i zabranjuje stavljanje na tržište upaljača-noviteta (SL L 67, 17.3.2010., str. 9.).
   
      (7)  Odluka Komisije 2011/176/EU od 21. ožujka 2011. o produženju važenja Odluke 2006/502/EZ kojom se od država članica zahtijeva poduzimanje mjera kojima se osigurava stavljanje na tržište isključivo upaljača koji su sigurni za djecu i zabranjuje stavljanje na tržište upaljača-noviteta (SL L 76, 22.3.2011., str. 99.).
   
      (8)  Provedbena odluka Komisije 2012/53/EU od 27. siječnja 2012. o produženju važenja Odluke 2006/502/EZ kojom se od država članica zahtijeva poduzimanje mjera kojima se osigurava stavljanje na tržište isključivo upaljača koji su sigurni za djecu i zabranjuje stavljanje na tržište upaljača-noviteta (SL L 27, 31.1.2012., str. 24.).
   
      (9)  Provedbena odluka Komisije 2013/113/EU od 1. ožujka 2013. o produljenju valjanosti Odluke 2006/502/EZ kojom se od država članica zahtijeva poduzimanje mjera kojima se osigurava stavljanje na tržište isključivo onih upaljača koji su sigurni za djecu i zabranjuje stavljanje na tržište upaljača-noviteta (SL L 61, 5.3.2013., str. 11.).
   
      (10)  Provedbena odluka Komisije 2014/61/EU od 5. veljače 2014. o produženju valjanosti Odluke 2006/502/EZ kojom se od država članica zahtijeva poduzimanje mjera kojima se osigurava stavljanje na tržište isključivo upaljača koji su sigurni za djecu i zabranjuje stavljanje na tržište upaljača-noviteta (SL L 38, 7.2.2014., str. 43.).
   
      (11)  Provedbena odluka Komisije (EU) 2015/249 od 10. veljače 2015. o produženju važenja Odluke 2006/502/EZ kojom se od država članica zahtijeva poduzimanje mjera kojima se osigurava stavljanje na tržište isključivo upaljača sigurnih za djecu i zabranjuje stavljanje na tržište upaljača-noviteta (SL L 41, 17.2.2015., str. 41.).